"Tuld ma tulin viskama maa peale." Luuka 12:49
One Way - Üks tee
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade nagu esmaspäeviti ikka
juba mitu aastat.
Nagu tavaliselt, toob saate teieni misjoniühendus One Way Mission.
Tere tulemast saatesse!
Sel nädalal saab One Way Mission 28-aastaseks.
1983. aasta 23. septembril oli esimene "Reede Kristusele" õhtu.
Meenutame tänases saates algusaegu ja näeme kolme aasta eest
One Way 25. juubeliks tehtud intervjuu,
kus Tapani Suonto valgustab meie töö algusaastaid.
- Oli sajandi koerailm - vihma kallas ja torm rebis vihmavarjud puruks.
Mõtlesime, kas kirikusse kedagi tulebki,
kuid kui kell oli 18.00, oli kohal paarsada kristlast.
Kui inimesed põlvitusid vanade kirikupinkide äärde
oma kodulinna eest palvetama, peatus vihm
ja taevasse ilmus ere vikerkaar. Nii meie töö algaski.
Algusest peale on meie töö loomuseks, et võitlus on vägev,
aga Jumal aitab ja annab viimasel hetkel armu.
- Ja rahvas läks tänavale?
- Jah. See oli väga õnnistatud õhtu. Palju inimesi oli altaril palvetamas.
Olime julgustatud ja otsustasime seda nädala pärast korrata.
- Kas oskasid tookord arvata, et kunagi veedame 25. aastapäeva?
- Ei tulnud kellelegi pähe. Keskendusime tollele õhtule
ja tahtsime näha, mida Jumal teeb, kui meie liikuma hakkame.
Tegime plaane ainult järgmise reedeni
ega mõelnud, mis aastate pärast sünnib.
- Töö läks vägevalt käima
ja igal reedel toimusid "Reede Kristusele" õhtud,
mis olid pealinnas suureks sündmuseks.
Millised olid 1980. aastail nende parimad päevad?
- Rahvast tuli kirikusse nii palju, et kõik ei mahtunud istumagi.
Inimesed istusid trepil, kogudusesaalide aknalaudadel
ja altareil.
Palju inimesi tuli usule ja altari ette eestpalvele.
Vaim ja innustus oli tohutu.
1980. aastate RK projekt oli võimas kogemus
ja elamus kõigile, kes selles osalesid.
- Evangeeliseerimisõhtutele lisandus ka teisi töövorme.
- Kui usule hakkas tulema narkomaane ja alkohoolikuid,
pidime rajama neile vastuvõtukodu - Reedekodu, mis käivitus üsna pea.
Seejärel algas Operatsioon Öö -
kogu öö kestvad evangeliseerimisüritused kirikutes,
kuhu tuli pubirahvast ja ööhulkureid.
Nii rajasime kristliku ööklubi "Gospel Garden",
kus käis pubirahvast ja homosid ja arutleti öösiti palju usu teemal.
Rajasime ka Agape Piiblikooli, mis juurutas noori usklikke Kristusse;
toimus nädalavahetusüritusi, Jeesus-marss ja tõrvikuparaad,
palveöid jms.
Tegevus oli väga aktiivne, ind oli tohutu
ja neil aastail osales töös uskumatult palju rahvast.
- Seejärel siirdusime ka teistesse riikidesse -
Rootsi ja eriliselt mäletan üritusi Tallinnas,
kus valitses veel nõukogude võim.
- Korraldasime esimesi avalikke vabaõhuüritusi Raekoja platsil
ja mujal vanalinnas ning kohale tuli palju rahvast.
Kohal oli ka miilits ja KGB ning kõik imestasid, mis toimub.
Õhus oli elevust, kuid kõik läks alati hästi.
Inimesed tulid nuttes, tõid lilli ja olid väga puudutatud.
Rahvas oli tänaval kuulnud vaid jutlusi Leninst ja Marxist
ning äkitselt kõneldi avalikult Jeesusest.
Toimus suur läbimurre - kümned tulid tänaval usule
ja suured rahvahulgad järgisid meid kirikusse õhtusele teenistusele.
Seal oli tõeline ärkamine.
Paljud tol ajal usule tulnuist on usus veel tänagi.
- See pilt ongi Tallinnast.
Kõik läks kui õlitatult, kuid äkitselt juhtus midagi -
rahvast hakkas vähenema ja tegevus kokku kuivama.
Esimesena lõppes Operatsioon Öö, suleti Gospel Garden,
kontor kolis Espoosse ja lõpuks arvasid paljud,
et kogu töö kustub.
Kuidas näed seda aega tagantjärele vaadates?
- Piibel ütleb, et kui nisuiva ei lange maasse ega sure,
jääb ta üksi. Aga kui ta sureb, toob ta palju vilja esile.
Pidime sellest surmakoolist ja kõrbest läbi käima,
kus õppisime väga palju.
Äkitselt algas sellest surmakoolist uus elu,
mis erines täiesti eelnevast - sündis täiesti uus töö
nimega "One Way Mission".
Töö laienes välismaale ja misjonipõldudele
ning me ei saanud enam kasutada pealkirja "Reede Kristusele",
kuna inimesed küsisid, kas meie pühapäev on reedel?
Töö laienedes sai see nimeks One Way.
Hämming oli suur, kuna arvasime, et töö on tehtud
ja on aeg minna mujale, kuid siis hakkas Jumal uut looma.
Uus oli suurem ja võimsam kui varem kogetu.
- Esimene välisriik oli vist Hiina.
- Jah. 1990. aastate lõpus läksime Hiinasse ja varsti Indiasse,
kus algas peagi esimese misjonijaama ehitus.
2002. aastal ostsime maalapi ja hakkasime ehitama One Way küla.
Peagi algas ka Hiinas konkreetne töö ja rajati keskus.
Seejärel läksime Mongooliasse, kus Ulan Batori lähedale
sündis samuti One Way keskus ning alustasime tööd mongoollastega.
Samal ajal arenes töö ka Venemaal ning jätkus töö Eestis.
2005. aastal läksime Iisraeli, kus avanes uus tööpõld.
2006. aastal jõudis järg Aafrika kätte -
avanesid Malawi ja Mosambiik, kus oleme viimastel aastatel
tegelenud kõige suuremate väljakutsetega.
- Töö on edenenud ka kodumaal. Kuigi vanadki töövormid
tänavakampaaniate näol jätkuvad, on lisandunud ka uut.
- Jah. Meil on narkotöö, meeste ja naiste turvakodud,
mida on mitu ja mille kaudu Jumal on tegutsenud imeliselt -
inimesi on tulnud usule ja Jumala arm on saanud
inimeste elusid muuta.
Alustasime ka raadio- ja teletööd, kirjastus- ja kirjandustöö
ning erinevad koosolekud.
Täna puudutab meie töö inimesi kõikjal Soomes
ja kümned tuhanded on meiega ühel või teisel viisil ühenduses.
Välismaale minnes, kus häda on kõige suurem,
panustasime kogu jõu sinna ja ka suure osa rahalistest vahenditest.
See tuli meile kodumaal suureks õnnistuseks -
mida enam ära anname, seda rohkem Jumal meid õnnistab
ja töö on kasvanud ka Soomes.
- Kuidas näed tulevikku?
- Kui mõelda töö algust 25 aasta eest,
siis täna on meil palju suurem kogemus selle suhtes,
mis jumalariigi töö on ja mida see ei ole.
Meil on väga kogenud grupp vastutajaid,
kes on omad tormid läbi elanud, ja siit on hea jätkata.
Samal ajal peab tõdema, et sõltume iga päev
sama palju Jumala armust -
kui Issand meid ei aitaks, ei peaks One Way kuigi kaua vastu.
Me ei saa loota kellelegi teisele peale Jumala.
Nii kaua, kui meil on eestpalvetajaid ja inimesi,
kes on valmis oma elu evangeeliumi eest ohverdama,
on meil ka tulevik.
Seetõttu vaatan tulevikku väga lootusrikkalt.
See intervjuu pärines aastast 2008.
Meie töö on seejärel laienenud Nepaali, Mosambiiki, Ugandasse
ja Taimaale.
Ka pealinnas jätkame aktiivselt tööd -
oleme iga nädal tänavail ja meil on ka turvakodud
hädasolevaile meestele ja naistele.
Meie linnamisjonitöökeskuseks on Kaisanieme tn 10 asuv House Café.
Hetkel käib pealinnas ka suurem sündmus - Pealinnamisjon,
kus osaleb 60 kogudust ja kristlikku organisatsiooni.
Misjonit on näha nii tänavapildis kui meedias.
One Way Missioni poolt tegeleb tööga pastor Aki Miettinen.
- Räägi, kuidas One Way Pealinnamisjonis osaleb?
- Esiteks, meie palvegrupid on juba kevadest peale palves
seda misjonit ette valmistanud ja palvetöö jätkub intensiivselt.
Meie House Café on muudetud kuuks ajaks misjonitöö tugipunktiks.
Meie kohvik on iga päev avatud ja lisaks toimub õhtuti eriüritusi.
Meil on ka oma kirjanduskampaania ja muidugi meie vastuvõtupunktid -
meeste- ja naistekodud, on samuti valmis vastu võtma
abivajavaid mehi ja naisi.
"Reede Kristusele" õhtud teenivad samuti seda misjonit
ja lisaks on meil ka muid üritusi tänavail ja ostukeskustes
ning mujal, kus liigub inimesi.
Lisaks oleme rakendanud misjonitöö teenistusse ka muusika,
on mitmeid muusikaüritusi - meil on nii ooperilauljaid,
mitmesugust gospellaulu kui kanoortemuusikat.
Muusikagi on mitmekülgselt misjonisõnumi teenistuses.
- Oli sul meeles ka Operatsioon Öö?
- Just. Operatsioon Öö sobib sellesse misjonisse suurepäraselt.
Oleme vastavalt võimalusele toetanud seda misjonitööd
ka majanduslikult.
- Jumal kindlasti tegutseb ja inimesi tuleb usule.
Kuidas on One Way planeerinud järeltööd?
- Oleme aktiviseerinud ja koolitanud oma koguduserahvast,
kui inimesed tahavad, et nendega ühendust hoitaks.
Koolitasime neid kodukülastusteks ja oleme järeltööks valmis.
Palvegrupid on samuti valmis uusi liikmeid vastu võtma.
Valmistame noortele usklikele ette ka oma jüngerluskooli.
Novembris toimub eriline meesteüritus,
mis toimub koostöös Namika, Rahva Piibliseltsi ja Rahvamisjoniga.
Tahan meenutada, et evangelisatsioon pole kunagi lihtsalt projekt,
vaid protsess, nii et meie tänavamisjon jätkub.
See eriline intensiivne kuu aega kestev üritus
on kui hüppelauaks meie sügishooajal.
- Üks evangeliseerimistöö probleeme on hirm -
usklikud kardavad rääkida Jeesusest ja uskmatud kardavad sama palju,
et keegi tuleb neile Temast rääkima.
Järgmiseks räägib Hannu Äimänen usklike üldistest hirmudest.
Tema õpetuse lõpus kuuleme Hannu mõtteid antud teemal.
Inglise kuninganna Eliisabet kartis kunagi roose,
oli Rooside sõda,
ja suur sõjapealik Julius Caesar kartis pimedust.
Igaüks kardab midagi - mõni kardab vastutust,
mõni majanduse kokkuvarisemist, mõni haigeks jäämist
ja töö kaotamist, mõni kardab vanglasse sattumist
ning muid asju.
Mida sina kardad? Kindlasti tead oma hirme.
Minulgi oli lapsepõlves üks hirm.
Elasin Turkus ja ema oli kaugel ära.
Mäletan üht päeva, kui ema tuli koju ja nuttis väga.
Mul oli väga armas hoidja Hanna, kes sai autoõnnetuses surma
ja ema nuttis väga sellepärast.
Kui ema oli ära, arvasin, et temaga on ka midagi juhtunud.
Nii hakkas väike poiss väga kartma
ja see hirm kadus alles aastate pärast.
Millest sellised hirmud johtuvad? Põhjuseid on ilmselt palju.
Üks neist on meie süütunne, teiseks võib meid olla maha jäetud
ja me pole kogenud elus armastust.
Vahel johtuvad hirmud ka sellest, et ajukeemia tekitab muutusi
ja inimene ei suuda elada normaalset elu.
Piibel ütleb, et hirmud tulid inimese ellu pärast pattu langemist.
Aadam ja Eeva peitsid end paradiisi puude varju.
Kui Jumal neid kutsus, ütlesid nad, et kartsid.
Nii sündis hirm ja sellest peale oleme olnud selle vangid.
See ei tähenda, et peaksime elama pidevas hirmus.
1 Saamueli raamat 17. peatükk, mis räägib Taavetist ja Goljatist.
Iisraellased olid sõjas vilistitega ja kartsid hirmsasti.
Kohale ilmus 3-meetrine "kapp", kes kutsus kahevõitlusele
ja keegi ei julgenud minna Koljati vastu.
Kuningas Sauli väed kartsid väga.
Siis ilmus kohale Taavet ja ütles Saulile:
"Ärgu lasku keegi tema pärast oma julgust langeda!
Su sulane läheb ja võitleb selle vilistiga!"
Aga Saul ütles Taavetile: "Ei suuda sina minna
selle vilisti vastu, et temaga võidelda,
sest sina oled noor, tema aga on noorest põlvest peale sõjamees."
Siis ütles Taavet Saulile:
"Su sulane oli oma isa pudulojuste karjane.
Kui tuli lõukoer või karu ja viis lamba karjast ära,
siis ma läksin temale järele ja lõin ta maha
ning päästsin saagi tema suust; ja kui ta tõusis mu vastu,
siis ma haarasin tal habemest kinni, lõin ta maha ja tapsin tema.
Su sulane on niihästi lõukoera kui karu maha löönud;
ja see vilist, see ümberlõikamata, saab olema nagu üks neist,
sest ta on teotanud elava Jumala väehulki."
Kas teate, milles siin asi oli?
Taavet rõhutas seda, et tal oli varem õnnestunud.
Ta toetus varasemale õnnestumiskogemusele,
kus ta polnud üksi, vaid kus Jumal oli temaga.
Nii võib Jumal ka sinuga teha - kui kardad väga mingit uut asja,
ütleb Issand: on sul meeles, kui sa toimisid nii
ja saime sellega hakkama? Meenuta varasemaid kogemusi.
Siis ütles Saul Taavetile, et ta ei saa minna ilma varustuseta
ja pani talle selga oma sõjavarustuse.
Taavet ütles, et ta ei suuda nendega käia.
Ta läks enda riietes.
Taavet ei pidanud rõivastuma Sauli riietesse.
Keegi ei pea püüdma olla keegi teine,
vaid astuma oma hirmudele vastu omal viisil.
See on parim kaitse.
Matkides ei suuda sa ühtki hirmu võita.
Taavet kohtus Koljatiga.
Kellegi elus võib olla mingi asi otsekui suur mägi või Koljat.
Koljat sümboliseerib siin tegelikult Saatanat.
Taavet kohtus Koljatiga ja too hüüdis "sõbralikult":
"Kas ma olen koer, et sa tuled mu juurde kepiga?"
Ja vilist sajatas Taavetit oma jumalate nimel.
Siis ütles vilist Taavetile: "Tule mu juure,
ja ma annan su liha lindudele taeva all ja loomadele väljal!"
Väga "sõbralik" tervitus.
Mina kardan küll, kui keegi mu peale vihane on.
Taavet ei kartnud aga üldse. Tal oli usu hoiak ja ta vastas:
"Sina tuled mu juure mõõga, piigi ja odaga,
aga mina tulen su juure vägede Jehoova nimel."
Tal oli usu hoiak ja ta astus Koljatile vastu sellega:
"Iisraeli väehulkade Jumala nimel, keda sa oled teotanud.
Täna annab Jehoova sind minu kätte, et ma sind maha lööksin
ja su pea raiuksin; ja ma annan vilistide sõjaväe laibad
täna lindudele taeva all ja metselajaile maa peal,
ja kogu maailm saab teada, et Iisraelil on Jumal!
Ja kogu see väehulk saab teada, et Jehoova ei päästa mitte
mõõga ega piigi abil, sest see on Jehoova võitlus
ja tema annab teid meie kätte!"
See oli Taaveti usuhoiak.
Ta oli täis Püha Vaimu ja Jumala väge.
Kui sul on õige usuhoiak, saad hakkama paljude hirmudega.
Paljud kardavad inimesi ja seda, et inimesed pahandavad.
Mõned võivad sinu peale kibestuda või vihastada.
On midagi, millele ei suuda keegi vastu panna.
Koljatil oli kogu sõjavarustus, kuid tal oli otsaees
vaid üks nõrk koht ja just sinna Taaveti kivi tabaski.
Üks asi, millele inimesed ei suuda vastu panna, on armastus.
Ühte aga peaksime kartma. See tuleb Piiblist.
See on Issand. Piibel räägib jumalakartusest.
Kui inimene on väljaspool Kristust, on ta Jumala viha all
ja see pole inimese jaoks hea koht.
Kui inimene sealt ei lahku, võib ta igavesse hukatusse sattuda.
Jumal ei vaata kellegi pattudele läbi sõrmede.
Õnneks saatis Ta Jeesuse.
Jeesus tuli otsima ja päästma seda, mis on kadunud.
Ta lunastas ristil kõik patud, Ta ohverdas end täiusliku ohvriannina
ning Jumala viha patu ja patuse inimese vastu lepitati.
Sa ei pea mõtlema, et Jumal on su peale hirmus vihane.
Kui lähed Kristuse juurde, leiad, et sinu Taevane Isa armastab sind.
Jumalakartus on tarkuse algus.
Jumalas on armastuse poolus ning ka tõe ja pühaduse poolus.
Jumal tegutseb oma seaduse ja Sõna kohaselt.
Meie ainus võimalus on minna Jeesuse juurde.
Piibel ütleb: "Kellel on Poeg, sellel on elu;
kellel Jumala Poega ei ole, sellel ei ole elu." 1 Joh 5:12
Kui sa pole oma olukorra suhtes kindel,
siis Piibel õhutab sind pöörduma, oma patud Jeesusele tunnistama,
Tema poole pöörduma ja Talt andestust paluma.
Võid olla kindel, et Ta andestab sulle kõik patud.
Nii möödus meie pooltund.
Aitäh vaatamast!
Kohtumiseni nädala pärast! Nägemiseni!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi